《贞女陈若瑛未嫁死节》
明代·岳正

有女名若瑛，义门陈氏子。女红中馈馀，颇亦闲书史。

十九聘舒郎，双璧灿盈贮。百年偕老期，竟为天所沮。

妾身虽未明，妾心良己许。岂无展转匹，志夺妾所耻。

名既为君妇，能不为君死。我生尚气节，赋终毛发竖。

作者简介：（1418—1472）顺天府漷县人，字季方，号蒙泉。工书画，尤擅画葡萄。正统十三年进士。授编修，天顺初改修撰，以原官入内阁，预机务。在阁二十八日，忤石亨、曹吉祥，被构陷，谪钦州同知，旋系狱，戍肃州。宪宗初复修撰，出为兴化知府，旋辞归。谥文肃。有《深衣注疏》、《类博杂言》、《类博稿》。